(2)

Допълнение 3 се заменя със следното: „Допълнение 3 Формуляр за SNOWTAM ИНСТРУКЦИИ ЗА ПОПЪЛВАНЕ НА ФОРМУЛЯРА SNOWTAM 1. Общи положения a) Когато докладваната информация се отнася за повече от една ПИК, повторете елементи Б)—З) („Раздел за изчисляване на експлоатационните характеристики на въздухоплавателното средство“). б) Буквите, използвани за обозначаване на елементи, се ползват само за справка и не се включват в съобщенията. Буквите M (задължително), C (при определени условия) и O (незадължително) обозначават употребата и информацията и се ползват, както е обяснено по-долу. в) Използват се метрични единици и мерната единица не се докладва. г) Максималната валидност на SNOWTAM е 8 часа. При получаване на нов доклад за състоянието на ПИК се издава ново SNOWTAM. д) Новото SNOWTAM отменя предишното SNOWTAM. е) За улесняване на автоматичната обработка на съобщения SNOWTAM в компютърните банки от данни, се вписва съкратеното заглавие „TTAAiiii CCCC MMYYGGgg (BBB)“. Обяснение на символите: TT = идентификатор на данните за SNOWTAM = SW; AA = географски идентификатор на държавата членка, напр. LF = ФРАНЦИЯ; iiii = четирицифрен сериен номер на SNOWTAM; CCCC = четирибуквен индикатор за местоположението на летището, за което се отнася SNOWTAM; MMYYGGgg = дата/час на наблюдаване/измерване, където: MM = месец, напр. януари = 01, декември = 12; YY = ден от месеца; GGgg = време в часове (GG) и минути (gg) по UTC; (BBB) = незадължителна група за: коригиране, в случай на грешка, на съобщение SNOWTAM, разпространено по-рано със същия сериен номер = COR. Сведенията се поставят в скоби (BBB), за да се обозначи, че тази група не е задължителна. Когато се докладва за повече от една ПИК и датата/часът на наблюдаване/оценка се посочва отделно за всяка от тях, като се повтаря елемент Б, в съкратеното заглавие (MMYYGGgg) се вписва последната дата/час на наблюдаване/оценка. ж) Текстът „SNOWTAM“ във формуляра за SNOWTAM и четирицифреният сериен номер на SNOWTAM се отделят с интервал, напр. SNOWTAM 0124. з) С цел четивност на съобщението SNOWTAM се оставя празен ред след серийния номер на SNOWTAM, след елемент А и след раздела за изчисляване на експлоатационните характеристики на въздухоплавателното средство. и) Когато докладвате за повече от една ПИК, повторете информацията в раздела за изчисляване на експлоатационните характеристики на въздухоплавателното средство от датата и часа на оценка за всяка ПИК преди информацията в раздела за осведомяване относно ситуацията. й) Задължителна информация: 1) ИНДИКАТОР ЗА МЕСТОПОЛОЖЕНИЕТО НА ЛЕТИЩЕТО; 2) ДАТА И ЧАС НА ОЦЕНКАТА; 3) НАЙ-МАЛЪК НОМЕР НА ИДЕНТИФИКАТОРА НА ПИК; 4) КОД ЗА СЪСТОЯНИЕТО НА ПИК ЗА ВСЯКА ТРЕТИНА ОТ ПИК; и 5) ОПИСАНИЕ НА СЪСТОЯНИЕТО ЗА ВСЯКА ТРЕТИНА ОТ ПИК (когато в точки 0—6 е съобщен код за състояние на ПИК (RWYCC). 2. Раздел за изчисляване на експлоатационните характеристики на въздухоплавателното средство Елемент A — Индикатор за местоположението на летището (четирибуквен индикатор за местоположението). Елемент Б — Дата и час на оценката (осемцифрена стойност за дата/час, указваща времето на наблюдаване, изразено в месец, ден, час и минута в UTC). Елемент В — Най-малък номер на идентификатора на ПИК (nn[L] или nn[C] или nn[R]). За всяка ПИК се вписва само един идентификатор и той винаги е този с най-малък номер. Елемент Г — Код за състоянието на ПИК за всяка третина от ПИК. За всяка третина от ПИК се вписва само една цифра (0, 1, 2, 3, 4, 5 или 6), отделена с наклонена черта (n/n/n). Елемент Д — Процентно покритие за всяка третина от ПИК. Когато се предоставят данни, за всяка третина от ПИК се вписва 25, 50, 75 или 100, отделено с наклонена черта ([n]nn/[n]nn/[n]nn). Тази информация се предоставя само когато даденото описание на състоянието за всяка третина от ПИК (елемент Ж) е различно от „СУХА“. Когато не се докладват сведения за състоянието, това се обозначава, като за съответната третина от ПИК се вписва „NR“. Елемент Е — Дълбочина на свободния замърсител за всяка третина от ПИК. Когато се предоставят данни, впишете дълбочината в милиметри за всяка третина от ПИК, като отделите стойностите с наклонена черта (nn/nn/nn или nnn/nnn/nnn). Тази информация се предоставя само за следните видове замърсяване: — локви вода: докладвани стойности 04, следвани от стойности съгласно оценката. Значителни промени 3 mm; — киша: докладвани стойности 03, следвани от стойности съгласно оценката. Значителни промени 3 mm; — мокър сняг: докладвани стойности 03, следвани от стойности съгласно оценката. Значителни промени 5 mm; и — сух сняг: докладвани стойности 03, следвани от стойности съгласно оценката. Значителни промени 20 mm. Когато не се докладват сведения за състоянието, това се обозначава, като за съответната третина от ПИК се вписва „NR“. Елемент Ж — Описание на състоянието за всяка третина от ПИК. За всяка третина от ПИК се вписва някое от следните описания на състоянието, отделено с наклонена черта. COMPACTED SNOW (ОТЪПКАН СНЯГ) DRY SNOW (СУХ СНЯГ) DRY SNOW ON TOP OF COMPACTED SNOW (СУХ СНЯГ ВЪРХУ ОТЪПКАН СНЯГ) DRY SNOW ON TOP OF ICE (СУХ СНЯГ ВЪРХУ ЛЕД) FROST (СКРЕЖ) ICE (ЛЕД) SLIPPERY WET (ХЛЪЗГАВА В МОКРО СЪСТОЯНИЕ) SLUSH (КИША) SPECIALLY PREPARED WINTER RUNWAY (СПЕЦИАЛНО ПОДГОТВЕНА ЗА ЗИМНИ УСЛОВИЯ ПИК) STANDING WATER (ЛОКВИ ВОДА) WATER ON TOP OF COMPACTED SNOW (ВОДА ВЪРХУ ОТЪПКАН СНЯГ) WET (МОКРА) WET ICE (МОКЪР ЛЕД) WET SNOW (МОКЪР СНЯГ) WET SNOW ON TOP OF COMPACTED SNOW (МОКЪР СНЯГ ВЪРХУ ОТЪПКАН СНЯГ) WET SNOW ON TOP OF ICE (МОКЪР СНЯГ ВЪРХУ ЛЕД) DRY (СУХА) (докладва се само когато няма замърсител) Когато не се докладват сведения за състоянието, това се обозначава, като за съответната третина от ПИК се вписва „NR“. Елемент З — Ширина на ПИК, за която се отнасят кодовете за състоянието на ПИК. Вписва се ширината в метри, ако е по-малка от обявената ширина на ПИК. 3. Раздел за осведомяване относно ситуацията Всеки от елементите в раздела за осведомяване относно ситуацията завършва с точка. Елементите в раздела за осведомяване относно ситуацията, за които няма информация или не са изпълнени условните обстоятелства за публикуване, не се попълват изобщо. Елемент И — Намалена дължина на ПИК. Вписва се съответният индикатор на ПИК и разполагаемата дължина в метри (напр. RWY nn [L] или nn [C] или nn [R] REDUCED TO [n]nnn). Тази информация е условна, когато е публикуван NOTAM с нови данни за обявените разстояния. Елемент Й — Свободен сняг на ПИК. Когато се докладва, се вписва означението „DRIFTING SNOW“ („СВОБОДЕН СНЯГ“) с интервал (RWY nn или RWY nn[L] или nn[C] или nn[R] DRIFTING SNOW). Елемент К — Свободен пясък на ПИК. Когато се докладва за свободен пясък на ПИК, се вписва най-малкият номер на идентификатора на ПИК, следван от интервал и означението „LOOSE SAND“ („СВОБОДЕН ПЯСЪК“) (RWY nn или RWY nn[L] или nn[C] или nn[R] LOOSE SAND). Елемент Л — Химически препарати на ПИК. Когато се докладва, че ПИК е била третирана с химически препарати, се вписва най-малкият номер на идентификатора на ПИК, следван от интервал и означението „CHEMICALLY TREATED“ („ХИМИЧЕСКИ ТРЕТИРАНО“) (RWY nn или RWY nn[L] или nn[C] или nn[R] CHEMICALLY TREATED). Елемент М — Снежни преспи на ПИК. Когато се докладва за наличието на снежни преспи на ПИК, се вписва най-малкият номер на идентификатора на ПИК, следван от интервал и означението „SNOWBANK“ („ПРЕСПИ“), втори интервал и означението „L“ за ляво, „R“ за дясно или „LR“, ако преспите са от двете страни, и разстоянието в метри от осовата линия, отделено с интервал „FM CL“ (RWY nn или RWY nn[L] или nn[C] или nn[R] SNOWBANK Lnn или Rnn или LRnn FM CL). Елемент Н — Снежни преспи на път за рулиране. Когато се докладва за наличието на снежни преспи на път или пътища за рулиране, се вписват идентификаторите на съответните пътища за рулиране, следвани от интервал и означението „SNOWBANKS“ („СНЕЖНИ ПРЕСПИ“) (TWY [nn]n или TWYS [nn]n/[nn]n/[nn]n… или ALL TWYS SNOWBANKS). Елемент О — Снежни преспи в съседство с ПИК. Когато се докладва за наличието на снежни преспи, надхвърлящи предвидената височина в летищния план за снегопочистване, се вписва най-малкият номер на идентификатора на ПИК и означението „ADJ SNOWBANKS“ („ПРЕСПИ В СЪСЕДСТВО“) (RWY nn или RWY nn[L] или nn[C] или nn[R] ADJ SNOWBANKS). Елемент П — Състояние на пътя за рулиране. Когато се докладва, че пътят за рулиране е хлъзгав или в лошо състояние, се вписва идентификаторът на пътя за рулиране, следван от интервал и означението „POOR“ („ЛОШО“) (TWY [n или nn] POOR или TWYS [n или nn]/[n или nn]/[n или nn] POOR… или ALL TWYS POOR). Елемент Р — Състояние на перона. Когато се докладва, че перонът е хлъзгав или в лошо състояние, се вписва идентификаторът на перона, следван от интервал и означението „POOR“ (APRON [nnnn] POOR или APRONS [nnnn]/[nnnn]/[nnnn] POOR или ALL APRONS POOR). Елемент С — (NR) Не е докладван. Елемент Т — Забележки в свободен текст.“